CELEX: 32010D0424(12)
Language: et
Date: 2009-06-12 00:00:00
Title: Otsus nr U2, 12. juuni 2009 , Euroopa Parlamendi ja nõukogu määruse (EÜ) nr 883/2004 artikli 65 lõike 2 (milles käsitletakse selliste täielikult töötute isikute, v.a piirialatöötajate õigust töötushüvitistele, kes oma viimasel töötamisperioodil või füüsilisest isikust ettevõtjana tegutsemise perioodil elasid muus liikmesriigis kui pädev liikmesriik) kohaldamisala kohta (EMPs ja EÜ-Šveitsi kokkuleppe raames kohaldatav tekst)

24.4.2010   
            
            
               ET
            
            
               Euroopa Liidu Teataja
            
            
               C 106/43
            
         OTSUS nr U2,
   12. juuni 2009,
   Euroopa Parlamendi ja nõukogu määruse (EÜ) nr 883/2004 artikli 65 lõike 2 (milles käsitletakse selliste täielikult töötute isikute, v.a piirialatöötajate õigust töötushüvitistele, kes oma viimasel töötamisperioodil või füüsilisest isikust ettevõtjana tegutsemise perioodil elasid muus liikmesriigis kui pädev liikmesriik) kohaldamisala kohta
   (EMPs ja EÜ-Šveitsi kokkuleppe raames kohaldatav tekst)
   2010/C 106/12
   SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,
   võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) (1) artikli 72 punkti a, mille kohaselt halduskomisjon tegeleb kõigi määrusest (EÜ) nr 883/2004 ja Euroopa Parlamendi ja nõukogu 16. septembri 2009. aasta määrusest (EÜ) nr 987/2009 (milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord) (2) tulenevate haldus- ja tõlgendusküsimustega,
   võttes arvesse määruse (EÜ) nr 883/2004 artikli 65 lõikeid 2 ja 5
   ning arvestades järgmist:
   
               (1)
            
            
               Määruse (EÜ) nr 883/2004 artiklis 65 on sätestatud erieeskirjad töötushüvitiste määramise ja maksmise kohta töötutele, kes oma viimasel töötamisperioodil või füüsilisest isikust ettevõtjana tegutsemise perioodil elasid muus liikmesriigis kui pädev liikmesriik.
            
         
               (2)
            
            
               Kõnealuse määruse artikli 65 kohaldamisel tervikuna on määravaks teguriks asjaolu, et asjaomane isik elas oma viimasel töötamise või füüsilisest isikust ettevõtjana tegutsemise perioodil muus liikmesriigis kui selles, mille õigus tema suhtes kehtis, aga mis ei pruugi tingimata olla sama liikmesriik, kus ta töötas või füüsilisest isikust ettevõtjana tegutses.
            
         
               (3)
            
            
               Vastavalt kõnealuse määruse artikli 1 punktis j esitatud määratlusele tähendab „elukoht” kohta, kus isik tavaliselt elab, ning nimetatud artikli punktis k on mõiste „viibimine” määratletud kui ajutiselt elamine.
            
         
               (4)
            
            
               Määruse (EÜ) nr 987/2009 artiklis 11 on sätestatud elukoha kindlaksmääramise kriteeriumid, kui kahe või enama liikmesriigi asutused on selles küsimuses eri arvamusel.
            
         
               (5)
            
            
               Määruse (EÜ) nr 883/2004 artikli 1 punktist f tuleneb, et piirialatöötajate elukoht on muus riigis kui see, kus nad kutsetööga tegelevad; tulenevalt kõnealuse määruse artikli 11 lõike 3 punktist a on viimane liikmesriik pädev liikmesriik ja seega ei ole kahtlust, et sellised töötajad kuuluvad nimetatud määruse artikli 65 kohaldamisalasse.
            
         
               (6)
            
            
               Kõnealuse määruse artikli 11 lõikes 4 ja artiklis 13 osutatud isikute kategooriad ja isikud, kelle suhtes kehtib kõnealuse määruse artiklis 16 osutatud kokkulepe, elavad teatavatel juhtudel muus liikmesriigis kui see, mis on nende artiklite alusel määratud pädevaks liikmesriigiks.
            
         
               (7)
            
            
               Nendesse kategooriatesse kuuluvate isikute elukohariigi kindlaksmääramine peab toimuma iga üksikjuhu asjaolusid arvesse võttes ning määruse (EÜ) nr 883/2004 artikli 13 lõike 1 punktis a ja lõike 2 punktis a osutatud isikute puhul tuleb seda teha juba nende ühinemisel kindlustusskeemiga.
            
         
               (8)
            
            
               Määruse (EÜ) nr 883/2004 artikli 65 lõike 5 alusel kandub hüvitiste maksmise kohustus pädevalt riigilt üle elukohariigile, kui asjaomane isik teeb end kättesaadavaks viimati nimetatud riigi tööhõivetalitustele.
            
         
               (9)
            
            
               Kuigi praegu on see vastuvõetav piirialatöötajate ja teatavate isikukategooriate puhul, kes samamoodi säilitavad tihedad sidemed oma päritoluriigiga, ei ole see enam vastuvõetav olukorras, kus mõiste „elukoht” liiga laia tõlgendamise tõttu laieneks määruse (EÜ) nr 883/2004 artikli 65 kohaldamisala kõikidele isikutele, kellel on võrdlemisi stabiilne töökoht või tegevus füüsilisest isikust ettevõtjana mõnes liikmesriigis ning kes on jätnud pere oma päritoluriiki,
               toimides vastavalt määruse (EÜ) nr 883/2004 artikli 71 lõikes 2 sätestatud tingimustele,
            
         ON TEINUD JÄRGMISE OTSUSE:
   
               1.
            
            
               Määruse (EÜ) nr 883/2004 artikli 65 lõige 5 kehtib eelkõige järgmiste isikute suhtes:
               
                           a)
                        
                        
                           kõnealuse määruse artikli 11 lõikes 4 osutatud isikud,
                        
                     
                           b)
                        
                        
                           kõnealuse määruse artiklis 13 osutatud isikud, kes tavaliselt tegutsevad kahe või enama liikmesriigi territooriumil,
                        
                     
                           c)
                        
                        
                           isikud, kelle suhtes kehtib kõnealuse määruse artikli 16 lõikes 1 osutatud kokkulepe,
                        
                     kui nende isikute elukoht on nende viimase kutsetegevusperioodi jooksul olnud muus liikmesriigis kui pädev liikmesriik.
            
         
               2.
            
            
               Lõikes 1 osutatud isikutel, kelle suhtes kehtis nende viimasel kutsetegevusperioodil muu kui selle liikmesriigi õigus, kus toimus nende töötamine või füüsilisest isikust ettevõtjana tegutsemine, on õigus saada hüvitisi elukohajärgse liikmesriigi õigusnormide kohaselt, nagu oleks nende suhtes kehtinud selle liikmesriigi õigus.
            
         
               3.
            
            
               Käesoleva otsuse kohaldamisel määratakse elukohaliikmesriik kindlaks määruse (EÜ) nr 987/2009 artikli 11 kohaselt.
            
         
               4.
            
            
               Käesolev otsus avaldatakse Euroopa Liidu Teatajas. Seda kohaldatakse alates määruse (EÜ) nr 987/2009 jõustumise kuupäevast.
            
         
      
         
            Halduskomisjoni esimees
         
         Gabriela PIKOROVÁ
      
   
   
      (1)  ELT L 166, 30.4.2004, lk 1.
   
      (2)  ELT L 284, 30.10.2009, lk 1.